CELEX: C2004/094/124
Language: el
Date: 2004-04-17 00:00:00
Title: Προφυγή της Mast-Jägermeister AG κατά του Γραφείου εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), που ασκήθηκε στις 19 Μαρτίου 2003

17.4.2004   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 94/43
            
         Προφυγή της Mast-Jägermeister AG κατά του Γραφείου εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα), που ασκήθηκε στις 19 Μαρτίου 2003
   (Υπόθεση T-103/03)
   (2004/C 94/124)
   Η γλώσσα διαδικασίας θα καθορισθεί βάσει του άρθρου 131, παράγραφος 2, του Κανονισμού Διαδικασίας Γλώσσα στην οποία έχει συνταχθεί η προσφυγή: η γερμανική
   Mast-Jägermeister AG, με έδρα το Wolfenbüttel (Γερμανία), εκπροσωπούμενη από τον δικηγόρο Chr. Drzymalla, άσκησε στις 19 Μαρτίου 2003 ενώπιον του Πρωτοδικείου των Ευρωπαϊκών Κοινοτήτων προσφυγή κατά του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) (ΓΕΕΑ). Ο αντίδικος ενώπιον του τμήματος προσφυγών του ΓΕΕΑ ήταν η εταιρεία Licorera Zacapaneca S.A., με έδρα τη Zacapa (Γουατεμάλα).
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση του πρώτου τμήματος προσφυγιών του Γραφείου Εναρμονίσεως στο πλαίσιο της εσωτερικής αγοράς (εμπορικά σήματα, σχέδια και υποδείγματα) της 14ης Ιανουαρίου 2003 που εκδόθηκε στο πλαίσιο της διαδικασίας R 407/2002-1,
            
         
               —
            
            
               να καταδικάσει το καθού ΓΕΕΑ στα δικαστικά έξοδα.
            
         Λόγοι ακυρώσεως και κύρια επιχειρήματα
   
               Αιτούσα την καταχώριση κοινοτικού σήματος:
            
            
               Licorera Zacapaneca S.A.
            
         
               Σήμα προς καταχώριση:
            
            
               Το εικονιστικό σήμα «VENADO» για εμπορεύματα των κατηγοριών 32 και 33 (μεταξύ άλλων, για μεταλλικά και αεριούχα νερά και άλλα μη οινοπνευματώδη ποτά, για ρούμι, ηδύποτα με βάση το ρούμι, μπράντυ) — Αίτηση υπ.’ αριθ. 986455
            
         
               Δικαιούχος του κατά τη διαδικασία ανακοπής αντιταχθέντος σήματος ή διακριτικού γνωρίσματος:
            
            
               Η προσφεύγουσα
            
         
               Αντιταχθέν δικαίωμα επί σήματος ή διακριτικού γνωρίσματος:
            
            
               Το εικονιστικό σήμα που συνίσταται σε κεφάλι ελαφιού με ένα σταυρό για εμπορεύματα των κατηγοριών 18, 25, 32 και 33 (μεταξύ άλλων, ομπρέλες, ρουχισμό, μη οινοπνευματώδη ποτά, εφόσον περιλαμβάνονται στην κατηγορία 32, κρασιά και οινοπνευματώδη ποτά) — Σήμα υπ’ αριθ. 337337
            
         
               Απόφαση του τμήματος ανακοπών:
            
            
               Απόρριψη της αίτησης καταχώρισης του σήματος
            
         
               Απόφαση του τμήματος προσφυγών:
            
            
               Η προσφυγή της αιτούσας έγινε δεκτή και η ανακοπή της προσφεύγουσας απορρίφθηκε
            
         
               Λόγοι ακυρώσεως προβαλλόμενοι με την παρούσα προσφυγή:
            
            
               Παράλειψη εφαρμογής του άρθρου 73 του κανονισμού (ΕΚ) 40/94.
               Εσφαλμένη εφαρμογή του άρθρου 8, παράγραφος 1, στοιχείο β', του κανονισμού (ΕΚ) 40/94.
               Εσφαλμένη εκτίμηση της ομοιότητας των σημάτων.
               Παράλειψη αξιολογήσεως της φήμης του αντιταχθέντος σήματος.